Қандыағаш қалалық №4 орта мектебі

Есалина Айнаш

Сабақтың тақырыбы: **Дара және күрделі етістік**

Сабақтың мақсаты:

**Білімділік мақсаты:** Етістіктің құрамына қарай түрлерін ажырата білуге үйрету.

**Дамытушылық мақсаты**: Сөйлеу тілдерін жетілдіру. Шығармашылық іске жұмылдыру. Іздене білім алуға дағдыландыру.

**Тәрбиелік мақсат**: Талдауға алынған мысалдар арқылы оқушыларды адалдыққа, еңбексүйгіштікке тәрбиелеу.

**Күтілетін нәтиже**: Оқушылар етістіктің құрамына қарай түрлерін ажырата алады.

Сабақтың түрі: Жаңа тақырыпты меңгерту.

Әдісі: Сұрақ-жауап, түсіндіру, баяндау, топтастыру.

Көрнекілік: С.Исаев «Қазақ тілі» оқулығы

**Сабақтың өту барысы:**

**І Ұйымдастыру кезеңі:**

-оқушылармен сәлемдесу рәсімі;

-оқушылардың сабаққа қатысуы туралы кезекшінің мәліметі;

-оқу құралдарын ретке келтіру;

-сабақтың мақсаты айтылады.

**ІІ Өткен тақырыптарға шолу жасау.**

Сұрақ-жауап әдісі:

1. Етістік дегеніміз не?
2. Тұлғасына қарай нешеге бөлінеді?
3. Негізгі және туынды етістік дегеніміз не?
4. Туынды етістік жасайтын жұрнақтарда атап, мысал келтір.

«Қыс қызығы» тақырыбындағы оқушылардың әңгімелері тыңдалады.

**ІІІ Жаңа сабақ:Дара және күрделі етістік.**

1. **Қысқаша түсінік беру:**

***Дара*** / Бір ғана түбірден тұрады/

Етістіктер

***Күрделі*** /екі я одан да көп сөзден тұратын, бір ғана мағынаны білдіріп, бір ғана сұраққа жауап беретін,

Бір ғана сөйлем мүшесінің қызметін атқаратын етістіктер/

1. **Тақтамен жұмыс:**

Дара және күрделі етістіктерге байланысты тақтаға мысалдар жазып талдау:

*Өнер-білім бар жұрттар тастан сарай салғызды*. /Ы.Алтынсарин/

*Қозының жамырағанын байторының сақ құлағы бағана сезген*.

/Оқушылар өздері етістіктерді сұрақ қою арқылы табады/

Жұрттар не істеді? –салғызды –баяндауыш

Нені сезген?-жамырағанын /толықтауыш/

Құлағы қайткен? –сезген-баяндауыш

*Ауылда қосақтағы қойлар маңырап жатыр екен. Бір кішкентай қыз әкесінің шапанын жамап отыр екен.*

*Қойлар қайткен?-маңырап жатыр екен-*

*Қыз не істеген?-жамап отыр екен.*

*Ескерту:* күрделі етістіктің құрамындағы бірінші етістік негізгі етістік болады да, кейінгісі оған көмекшщі етістік болады.

**3.Оқулықпен жұмыс:**

**223-жаттығу: Мәтіндегі күрделі етістіктердің қалай жасалғанын көрсетіңдер.**

еріп-дара етістік, жиылып отырды-күрделі етістік, жиылып-көсемше тұлғалы негізгі етістік, отырды-көмекші етістік.

Келдік-дара етістік.

Сағынғанын айтты-күрделі етістік, сағынғанын-есімше тұлғалы негізгі етістік, айтты-көмекші етістік.

Алып берді-күрделі етістік, алып-көсемше тұлғалы негізгі етістік, берді+көмекші етістік.

224-жаттығу: Мәтіндегі дара, күрделі етістіктерді теріп жазыңдар.

А)Сызбаны толтыр

|  |  |
| --- | --- |
| **Дара** | **Күрделі** |
| Тартты | Жүріп келе жатқан |

Ә) қарамен жазылған тіркестердің мағынасын аш:

көреген көзі-

лыпып тұрғандай-

**4.Сабақты қорытындылау:**

Етістік дегеніміз не?

Құрамына қарай түрлері, мысалдар келтір.

**5.Үйге тапсырма**:

1.Ережені түсініп оқу;

2.226-жаттығу: Берілген есім сөздерге жұрнақ жалғап, етістікке айналдырып жаз.

227-жаттығу: Берілген сөздердің қайсысы туынды, қайсысы негізгі етістік екенін анықтаңдар.

**6.Бағалау.**